是东封议起，世才力排群议，以为不可。及秀吉遣使以表入谢，世才两上疏力辨其伪，岛寇谋阻，卒正中国之体。初，世才请立东宫，郑贵妃已内啣之。会顺天乡试，有中式举人郑芬者，文险怪，有「崩登望五等」等语，世才摘其语爲关节，奏黜之，芬，郑氏子弟也，遂嗾其姻家给事中刘道亨摭他事诬劾之，谪长芦盐连判官，稍迁南京户部主事，再迁员外郎，致仕归，卒祀乡贤。所着有《仪曹疏稿》、《远心园诗集》。